সময়টা বোধ হয় খুব একটা ভালো যাচ্ছে না শোভন চট্টোপাধ্যায়ের। একে স্ত্রীয়ের সঙ্গে বাড়তে থাকা নিত্য কলহ। অন্যদিকে, প্রশাসনিক কাজের চাপ। এরই মধ্যে কমানো হল তাঁর নিরাপত্তা।   জেড প্লাস ক্যাটাগরি থেকে এখন সাধারণ নিরাপত্তা পাবেন তিনি।
পাইলট কার ও বুলেটপ্রুফ গাড়ি সরানোর সিদ্ধান্ত গৃহীত হয়েছে।
মেয়রের গাড়ির সামনে পিছনে এখন থেকে ২টি এসকর্ট কার থাকবে।  উল্লেখ্য, সম্প্রতি স্ত্রী রত্না চট্টোপাধ্যায় ও তাঁর বান্ধবীর বিরুদ্ধে প্রাণনাশের হুমকি ও বাড়িতে অনুপ্রবেশের চেষ্টার অভিযোগ তুলেছেন মেয়র। ইতিমধ্যেই পর্ণশ্রী থানায় দুটি লিখিত অভিযোগও দায়ের করেছেন তিনি। এই ঘটনার প্রেক্ষিতে মঙ্গলবার ২৪ ঘণ্টাকে মেয়র জানান, ‘এখন আমার যা অবস্থা হয়েছে, তা যেন আমার চরম শত্রুরও না হয়।’